Meerlampi

Meerlampi () on noin kuuden hehtaarin laajuinen järvi luoteisessa Espoossa. Virallisen kaupunginosajaon mukaan se sijaitsee Nuuksion kaupunginosassa. Nuuksion Pitkäjärvi sijaitsee Meerlammen länsipuolella, idässä lähin järvi on Kolmperä.Meerlampi Espoon karttapalvelussa

Meerlammen itärannalla on pientaloasutusta. Meerlammen lippamainen luola sijaitsee järven luoteispuolella. Espoon karttapalvelun kartan mukaan Meerlammen ympäristö on useita kymmeniä metrejä Meerlammen pintaa ylempänä.

Meerlammen nimen alkuperää ei tiedetä. Eräs mahdollisuus on kalanpyydystä tarkoittava sana merta.

 Vesistösuhteet 
Meerlampi sijaitsee Suomenlahden rannikkoalueessa (vesistöaluetunnus 81), jonka Mankinjoen valuma-alueeseen (81.057) järvi kuuluu. Sen laskuoja laskee Nuuksion Pitkäjärveen. Lammen vedenpinnan korkeus on 50,2 metriä mpy (N2000).

 Lähteet 

 Aiheesta muualla 
Palvelukartta.hel.fi: Karjakaivon ulkoilualue / Meerlampi

Luokka:Espoon järvet
Luokka:Nuuksio
Luokka:Mankinjoen vesistö